Finansies – Sol-Tech
Hoeveel kos dit om by Sol-Tech te studeer?
Sol-Tech poog om gehalte-opleiding, wat op Christelike waardes gegrond is, teen die mees bekostigbare tariewe moontlik aan Suid-Afrikaanse jongmense te bied.
Vir die jongste tariewe, skakel gerus die kollege by 0861 999 880 of stuur ’n e-pos na navrae@sol-tech.co.za. Huidige studente van Sol-Tech kan enige rekeningnavrae rig aan finansiesnavrae@sol-tech.co.za. Gebruik asseblief ten alle tye die student se van en ID-nommer en studentenommer as verwysing wanneer navrae gedoen word. Indien u geen state ontvang nie, doen asseblief ook navraag by bogenoemde e-posadres.
Huidige studente van Sol-Tech kan enige rekeningnavrae rig aan: navrae@sol-tech.co.za. Gebruik asseblief ten alle tye die student se van en ID-nommer en studentenommer as verwysing wanneer navrae gedoen word. Indien u geen state ontvang nie, doen asseblief ook navraag by bogenoemde e-pos adres.
Studente en ouers/voogde is primêr verantwoordelik vir die vooruitbetaling van die volle kursusgelde, en moet vroegtydig by finansiële instellings vir finansiering aanklop. Sol-Tech bied geen opsies ten opsigte van afbetaling nie, dit moet asseblief vooraf met eksterne finansiële instellings ooreengekom word.
Indien ŉ Sol-Tech student vir ŉ rentevrye studielening by Helpende Hand wil aansoek doen, moet óf hy/sy, óf sy/haar ouers of wettige voog ŉ opbetaalde lid van Solidariteit of ondersteuner van Helpende Hand wees. ŉ Kriteriapunt word aan elke aansoek toegeken en rentevrye studielenings word drie keer per jaar daarvolgens toegestaan. Fondse is egter beperk en voornemende studente moet betyds aansoek doen.
Sodra ŉ aansoek goedgekeur is, word ŉ gesubsidieerde rentevrye studielening toegestaan. Indien ŉ student sy/haar studies staak, is die volle bedrag wat toegeken is, onmiddellik terugbetaalbaar. Wanneer studente hul formele kwalifikasies voltooi het, moet terugbetaling ook geskied.
+27 (0)12 644 4428
Intelento en Eerste Nasionale Bank (FNB) is onder andere maatskappye wat die finansiering namens Sol-Tech behartig. Sol-Tech ontvang geen kommissie hiervoor nie en het hierdie diens bloot tot voordeel van die student onderhandel. Dit staan u egter vry om enige ander instansie vir finansiering te gebruik.
Intelento: +27 (0)82 824 0533
FNB: +27 (0)861 40 40 40
(kies opsie 2 vir studielenings)
Let asb. daarop dat geen student toegelaat sal word om klasse by te woon indien die kursusgelde nie op die vasgestelde tyd betaal is nie.